Diari Oficial de la Generalitat Valenciana


Sumari del DOGV 4099, del 03-10-2001 (2001/9328)

ACORD de 15 de febrer de 1999, de la Comissió Territorial d'Urbanisme d'Alacant, relatiu a les modificacions puntuals de les normes subsidiàries núm. 2, 3 i 5 de Beneixama.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4099

Data del DOGV
:   03-10-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/9328


Data del document
:   15-02-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Beneixama
    * pla d'urbanisme

ACORD de 15 de febrer de 1999, de la Comissió Territorial d'Urbanisme d'Alacant, relatiu a les modificacions puntuals de les normes subsidiàries núm. 2, 3 i 5 de Beneixama. [2001/X9328]
  
Vist l'expedient de referència i d'acord amb els següents
  
Antecedents de fet
  
Primer. L'Ajuntament, en la sessió plenària realitzada el dia 19 de maig de 1997, va acordar-ne l'aprovació provisional, després de complir els tràmits d'exposició pública, per mitjà dels anuncis apareguts en el Diari Oficial de la Generalitat Valenciana, de 14 de febrer de 1997, i en un dels diaris de major difusió provincial el 14 de febrer de 1997. S'hi van presentar 2 al·legacions, una estimada i l'altra desestimada.
  
Segon. La Comissió Territorial d'Urbanisme, en la sessió del dia 28 de juliol de 1997, va acordar suspendre l'aprovació definitiva de l'expedient de referència fins que foren esmenades determinades deficiències, que es van comunicar a l'Ajuntament.
  
Tercer. L'Ajuntament, el 18 de novembre de 1998, remet nova documentació, a fi d'esmenar les observacions efectuades per la Comissió Territorial d'Urbanisme.
  
Quart. La documentació està integrada per memòria informativa i justificativa, plànols de l'estat actual i plànols modificats.
  
Cinqué. El present expedient té per objecte el canvi de classificació de 3 zones veïnes al sòl urbà del municipi. En concret, fa referència a un total de 7.563 m2 (1.400 m2 en la modificació puntual núm. 2; 2.775 m2 en la modificació puntual núm. 3; i 3.388 m2 en la modificació puntual núm. 5), que passarien de sòl no urbanitzable a sòl urbà zona d'eixamplament (art. 86 de les Normes Urbanístiques).
  
A l'efecte del que estableix l'article 55.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU), es preveuen 2.673 m2 d'equipament dotacional.
  
Sisé. Consten en l'expedient declaració favorable de Medi Ambient sobre l'Estudi d'Impacte Ambiental de 18 de juny de 1997, així com informe favorable de l'Oficina del Pla de Carreteres de la Conselleria d'Obres Públiques, Urbanisme i Transports de 16 de juliol de 1997.
  
Consideracions tecnicojurídiques
  
Primera. La tramitació efectuada fins ara per l'Ajuntament es considera, en línies generals, correcta, d'acord amb els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant LRAU).
  
Segona. La documentació presentada, si bé és suficient als efectes que es pretenen, segons l'article 27 de la LRAU, té errors en la documentació escrita i respecte als plànols han de confeccionar-se refonent les modificacions en el mateix format que els de les Normes Subsidiàries segons l'article 28 de la mateixa llei, i s'ha d'incloure en la delimitació del sòl urbà les parcel·les corresponents i dibuixar la parcel·la de 2.673 m2 com a equipament.
  
Tercera. Les determinacions que conté el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com recull l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, una vegada han sigut esmenades les observacions efectuades en l'anterior acord de la Comissió Territorial d'Urbanisme. No obstant això, s'haurà d'assignar un ús concret a la parcel·la dotacional que es crea, d'acord amb el que estableix l'article 58 del Reglament de Planejament de la Comunitat Valenciana, aprovat pel Decret 201/98, de 15 de desembre, del Govern Valencià.
  
La modificació comporta un augment d'aprofitament lucratiu, per la qual cosa s'han previst les mesures compensatòries necessàries per a mantenir la proporció i qualitat de les dotacions públiques prevists, d'acord amb el que estableix en l'article 55.3 de la LRAU.
  
Quarta. La Comissió Territorial d'Urbanisme, a proposta del subsecretari d'Urbanisme i Ordenació Territorial, és l'òrgan competent per a l'aprovació de modificacions puntuals de municipis de menys de 50.000 habitants, de conformitat amb el que disposa en els articles 55.1 i 39 de la LRAU, en relació amb els articles 6.d, 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i resta de disposicions de pertinent aplicació, la Comissió Territorial d'Urbanisme, acorda:
  
Aprovar definitivament l'expedient de referència però supeditar-ne la publicació i, en conseqüència, l'eficàcia, fins que siguen esmenades les observacions efectuades en les consideracions tecnicojurídiques segona i tercera i s'aporte aquesta documentació aprovada pel ple de l'Ajuntament, diligenciada amb la data d'aprovació plenària i per triplicat.
  
Amb data 14 de juny de 2001, el president de la Comissió Territorial d'Urbanisme, va resoldre:
  
Vist l'acord adoptat per la Comissió Territorial d'Urbanisme en la sessió de 15 de febrer de 1999 pel qual es va aprovar definitivament l'expedient de referència, però supeditar la seu publicació al compliment de certes condicions, així com l'informe tècnic favorable a la documentació presentada per l'Ajuntament de Benejama amb data 7 de novembre de 2000, en el qual s'indica que compleix tots els punts del referit acord de la Comissió, resolc:
  
Ordenar la immediata publicació de l'esmentat acord d'aprovació definitiva en el Diari Oficial de la Generalitat Valenciana, a fi que entre en vigor, d'acord amb el que estableix l'article 59, apartats 2 i 4 de la Llei 6/94 de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la notificació individualitzada.
  
Contra el present acord, que no exhaureix la via administrativa, podrà interposar-se recurs ordinari davant del conseller d'Obres Públiques, Urbanisme i Transports, en el termini d'un mes, segons estableixen els articles 114 a 116 de la Llei de Règim Jurídic de les Administracions Públiques i del Procediment Administratiu Comú i 14.2 del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Consell.
  
Alacant, 19 de juliol de 2001.- El secretari de la Comissió Territorial d'Urbanisme: Rosario Berjón Ayuso.